贼之有无爲功过，毋听其以出境爲功，去邻爲壑，而将领罪着者即致之法，不必关会兵部，使钱神擅灵，庶兵将奋勇，而贼不足平矣。」上是之，因降旨撤内监。十三年庚辰，拜吏部尚书，疏辞，不允，上铨政十事，上嘉纳之。礼部主事吴昌时求大僚通淳，求吏部，淳峻却之。会大学士薛国观奏对侵厂卫，东厂王化民等侦其阴事，以中伤之。下府部议罪，上怒其轻敕镇抚司，严鞠证佐，镇抚希东厂旨，悉实之。于是昌时嗾其党袁恺、黄云师等共指淳爲九卿之长，乃私国观，而故出其罪。上素知淳，遂释不问。冬十月，引疾乞归，疏数上，乃允。十七年甲申，李自成陷京师，淳